
Škoda Auto podporuje Tour de France Femmes avec Zwift ako oficiálny hlavný partner piaty rok

› Škoda Auto podporuje preteky Tour de France Femmes avec Zwift ako oficiálny hlavný partner od prvého ročníka v roku 2022
› Tento rok Škoda dodá flotilu 75 plug-in hybridných vozidiel Superb iV a plne elektrických modelov Enyaq
› Nová Škoda Peaq poslúži ako „červené vozidlo“ pre riaditeľku pretekov Marion Rousseovú a k propagačnej karaváne sa pripojí aj nový plne elektrický model Epiq
› Automobilka sponzoruje zelený dres pre vedúcu pretekárku bodovacej klasifikácie a dodá aj trofej navrhnutú oddelením Škoda Design pre víťazku tejto disciplíny
› Na platforme Škoda WeLoveCycling bude zaujímavosti z pretekov zdieľať celková víťazka z roku 2024 Katarzyna Niewiadoma-Phinney

Bratislava, 30. júla 2026 – Škoda Auto sa piatykrát za sebou predstaví ako oficiálny hlavný partner cyklistických pretekov Tour de France Femmes avec Zwift. Prestížne podujatie sa koná od 1. do 9. augusta a jeho rekordná trasa dlhá 1 175 km vedie zo švajčiarskeho Lausanne do francúzskeho Nice. Na 154 pretekárok z 22 tímov čaká 9 etáp s celkovým prevýšením 18 795 m – aj to je historické maximum. Škoda Auto zabezpečí organizátorom 75 plug-in hybridných vozidiel Superb iV a plne elektrických modelov Enyaq. Riaditeľka pretekov Marion Rousseová bude na priebeh podujatia dohliadať z nového plne elektrického modelu Peaq v úlohe „červeného vozidla“. Ďalšia novinka – elektrický crossover SUV Epiq – sa stane lákadlom v propagačnej karaváne. Značka okrem toho sponzoruje zelený dres a oddelenie Škoda Design je autorom zelenej trofeje pre najlepšiu pretekárku bodovacej klasifikácie. Jedna z favoritiek pretekov Katarzyna „Kasia“ Niewiadoma-Phinney bude na platforme Škoda WeLoveCycling zdieľať novinky z prvej ruky.

Martin Jahn, člen predstavenstva spoločnosti Škoda Auto pre predaj a marketing, hovorí: „Tour de France Femmes avec Zwift je skutočným vrcholom ženskej cyklistiky, ktorý ponúka špičkové športové výkony a mimoriadne emócie. Tie vlani prilákali takmer 120 miliónov fanúšikov v 190 krajinách po celom svete – a Škoda Auto sa s hrdosťou už piatykrát pripája ako oficiálny hlavný partner. Tento rok bude naša prezentácia ešte výraznejšia vďaka pestrým farbám sprevádzajúcim uvedenie nového plne elektrického crossoveru SUV Epiq v kampani ,Ooooh, that’s Epiq‘ a tiež zásluhou riaditeľského ,červeného vozidla‘ Škoda Peaq, našej novej vlajkovej lode. Tešíme sa aj na blízke prepojenie s fanúšikmi priamo na trati aj prostredníctvom našej platformy Škoda WeLoveCycling, kde na návštevníkov čaká spravodajstvo, zaujímavosti a súťaže pod hlavičkou Epiq Moments.“

Trofej zo zeleného krištáľu od Škoda Design a flotila 75 elektrifikovaných vozidiel
Škoda Auto podporuje preteky od ich začiatku v roku 2022 v úlohe oficiálneho hlavného partnera a tento rok dodá flotilu 75 modelov, ktorú tvoria najmä plug-in hybridné vozidlá Superb iV a elektromobily Enyaq. Škoda Auto je zároveň tradičným sponzorom zeleného dresu pre priebežne vedúcu pretekárku bodovacej klasifikácie. Oddelenie Škoda Design opäť dodalo aj trofej pre víťazku tejto súťaže. Pohár zo zeleného krištáľu nesie prvky dizajnového jazyka Modern Solid značky Škoda.

Dva úplne nové modely Škoda naživo: Plne elektrické SUV Peaq a Epiq
Novú elektrickú vlajkovú loď Škoda Peaq využije riaditeľka pretekov Marion Rousseová ako „červené vozidlo“ – mobilné centrum na dohľad nad priebehom pretekov.
Predstaví sa aj nový mestský crossover SUV Epiq, ktorý bude súčasťou propagačnej karavány v rámci výraznej kampane „Ooooh, that’s Epiq“. Jej motívy sa objavia aj na dresoch a upomienkových predmetoch.

Epické zážitky pre divákov na mieste aj online vďaka platforme Škoda WeLoveCycling
V duchu kampane na nový model Škoda Epiq pripravila česká automobilka na cyklistickej platforme Škoda WeLoveCycling súhrn spravodajstva, zaujímavostí zo zákulisia a súťaží pod hlavičkou Epiq Moments. Svoje postrehy priamo z pelotónu pridá aj pretekárka a jedna z favoritiek na víťazstvo Katarzyna „Kasia“ Niewiadoma-Phinney.

Dlhoročné spojenie spoločnosti Škoda Auto s vrcholovou cyklistikou
História spoločnosti Škoda Auto sa začala pred viac ako 130 rokmi – v roku 1895 – práve výrobou bicyklov. Česká automobilka v súčasnosti podporuje viacero ďalších významných cyklistických podujatí organizovaných agentúrou A.S.O. a toto partnerstvo platí až do roku 2028. Jeho súčasťou je 16 vrcholných pretekov ročne, ako sú Tour de France, La Vuelta či klasika Paríž – Roubaix.

Od minulého roka je Škoda Auto zároveň oficiálnym partnerom vrcholných podujatí Medzinárodnej cyklistickej únie (UCI): majstrovstiev sveta v horskej cyklistike a majstrovstiev sveta v gravel cyklistike. Česká automobilka okrem toho podporuje aj preteky pre amatérskych jazdcov, ako sú špičkové podujatia L'Étape by Tour de France organizované vo viacerých krajinách po celom svete.




Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

Video a fotografie k téme:
	

	Video: Škoda Auto podporuje Tour de France Femmes avec Zwift ako oficiálny hlavný partner piaty rok

Škoda Auto sa po piaty raz za sebou predstaví ako oficiálny hlavný partner cyklistických pretekov Tour de France Femmes avec Zwift. Prestížne podujatie sa uskutoční od 1. do 9. augusta a jeho rekordne dlhá, 1 175 km trasa povedie zo švajčiarskeho Lausanne do francúzskeho Nice.

Na 154 pretekárok z 22 tímov čaká 9 etáp
s celkovým prevýšením 18 795 m – čo
je historické maximum. Škoda Auto dodá organizátorom 75 plug-in hybridných vozidiel Superb iV a elektromobilov Enyaq.

Značka okrem toho sponzoruje zelený dres a oddelenie Škoda Design je autorom zelenej trofeje pre najlepšiu pretekárku bodovacej klasifikácie.

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

